Document ID: 31982R0642

*****
ΚΑΝΟΝΙΣΜΟΣ (ΕΟΚ) αριθ. 642/82 ΤΗΣ ΕΠΙΤΡΟΠΗΣ
της 19ης Μαρτίου 1982
περί τροποποιήσεως του κανονισμού (ΕΟΚ) αριθ. 249/77 περί του τρόπου εφαρμογής του κανονισμού (ΕΟΚ) αριθ. 2681/74 περί της κοινοτικής χρηματοδοτήσεως των δαπανών που προκύπτουν από τη χορήγηση γεωργικών προϊόντων βάσει της επισιτιστικής βοήθειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί της χρηματοδοτήσεως των δαπανών που προκύπτουν από τη χορήγηση γεωργικών προϊόντων βάσει της επισιτιστικής βοήθειας (1), και ιδίως το άρθρο 5,
Εκτιμώντας:
ότι, υπό το φώς της αποκτηθείσας εμπειρίας κατά την εκτέλεση των προγραμμάτων επισιτιστικής βοήθειας, είναι σκόπιμο να τροποποιηθούν οι προβλεπόμενες στον κανονισμό (ΕΟΚ) αριθ. 249/77 (2) διατάξεις για τον καθορισμό του Κράτους μέλους που πρέπει να υποβάλει την αίτηση προκαταβολής των χρημάτων που προορίζονται για την κάλυψη των δαπανών της επισιτιστικής βοήθειας σε γεωργικά προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Οι παράγραφοι 1 και 2 του άρθρου 3 του κανονισμού (ΕΟΚ) αριθ. 249/77 αντικαθίστανται από το ακόλουθο κείμενο:
«1. Για τα προϊόντα που προέρχονται από τα αποθέματα παρεμβάσεως, η αίτηση προκαταβολής υποβάλλεται από τον οργανισμό παρεμβάσεως του Κράτους μέλους, ο οποίος κατέχει τα αποθέματα.
2. Για τα προϊόντα που αγοράστηκαν στην κοινοτική αγορά, η αίτηση προκαταβολής υποβάλλεται από τον οργανισμό παρεμβάσεως του Κράτους μέλους, στο οποίο πραγματοποιήθηκαν οι τελωνειακές διατυπώσεις εξαγωγής.»
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Μαρτίου 1982.

Labels: 3
15
5
6